במקום הכי נמוך בתל אביב
במקום הכי נמוך בתל אביב; אסור לך להפנות את הגב; השקט מאיים להתלקח; מישהו יפסיד עצמו בקרב.; במקום הכי נמוך בתל אביב; הלב מונח חשוף על השולחן; אני שותה את המרירות שמסביב; אני שותה וכל החדר נעלם.; במקום הכי נמוך בתל אביב; משהו עוזב בי את הגוף; לא יודעת אם רציתי להיות כאן; אם שקעתי או התחלתי לעוף.; בחמש נגמר הלילה; בחוץ ודאי השמש כבר עולה; ואני איתך הלילה; כי נגמרו לי השמיים; ושכחתי איך להתחיל מהתחלה; ומעבר לזה כל הזמן אוהבת אותך.; במקום הכי נמוך בתל אביב; אני נשארת כאילו אין ברירה; לרדת ולרדת הלאה הלאה; נמוך יותר מפני האדמה.; במקום הכי נמוך בתל אביב; האור לא מתקרב לשום פינה; אני הולכת לאיבוד בתוך הפחד; הולכת ומאבדת אותך.; בחמש נגמר הלילה...; 